# data[].attributes.body
Musen hører til rævens yndlingsføde. I sin jagt efter mus har ræven en helt bestemt teknik. Musen er følsom over for lyd. Det kan derfor være svært for ræven at liste sig ind på den i tørre blade og græs.

Når ræven med sin hørelse har vurderet, hvor musen befinder sig, sætter den i et spring, der kan være tre til fire meter langt. Som regel rammer den plet, og musen bliver fanget mellem poterne. I byen tager ræven i høj grad også efterladt madaffald, og den kan gå i skraldespande, som ikke er ordentlig sikrede.

# data[].attributes.body
Fra midten af maj til ind i juni har du chancen for at se rævehvalpe lege foran graven.

Oplevelsen kræver god forberedelse. Tidligt på foråret skal du finde ud af, hvor der er rævegrave i området. Rævegraven skal have en ram lugt, og du kan ofte finde fodspor og afgnavede ben omkring graven.

Ræven graver som en hund, så der vil desuden ligge en vifte af frisk udgravet jord foran graven. Du skal undersøge graven meget forsigtigt, ellers kan du risikere, at rævene flytter væk.

De to sidste uger af maj og lidt ind i juni vender du så tilbage til graven en times tid før solnedgang. Du skal sætte dig 10-20 meter fra graven gerne oppe i et træ.

# data[].attributes.body
Den bedste hjælp til rævene er at acceptere deres tilstedeværelse.

Ræve er oftest helt uproblematisk, hvis man undlader at lægge mad- og brødrester ud til fuglene, som ræven kan få fat i. Og skraldespande skal være forsvarligt afskærmede.

I så fald vil rævene være et nyttedyr, som holder bestandene af mus og evt. rotter nede.

# data[].attributes.body
Ræven har slået sig ned i byernes grønne områder. Den holder til ved parker, kirkegårde, baneskråninger, kolonihaver og i tilgroede villahaver. Ræven har helt tilpasset sig byens menneskeskabte landskab. Her er tilstrækkelig med føde, og den bliver ikke jaget.

Uden for byerne lever de fleste ræve i kulturlandskabet, hvor skove veksler med åbent land. Her er masser af smågnavere, småfugle, insekter, frugter, bær, som ræven æder. Her er også steder, hvor ræven kan grave sin grav.

# data[].attributes.attachment_link.description
Yep, that winter coat time of the year again!! and the fox go FLOOF, all fluffed up and poofy! This is his 6th edition winter coat (being 5 1/2 years old)! ________________________________ Ron is a pet red fox I bought from a licensed exotic animal breeder, in Oklahoma, captive-bred and hand-raised.

# data[].attributes.body
Ræven er 58-85 cm lang og op til 40 cm. En velvoksen han kan veje 10 kg, sædvanligvis vejer ræven dog ikke mere end 3-8 kg.

Ræven bliver normalt højst 10 år gammel. Som følge af jagt er 80 procent af den danske bestand under 2 år.